KVIZ ZNANJA- Dan sigurnijeg interneta

1.) Internetu mogu pristupiti:

 a) Samo dobronamjerni ljudi

b) Samo zli i opasni ljudi

c) Svi koji imaju mogućnost pristupa internetu

d) Samo učenici i njihovi roditelji

2.) Kada mi netko pošalje elektroničku poruku neprikladnog sadržaja, trebam:

 a) Proslijediti poruku svim prijateljima

b) Odgovoriti na poruku

c) Prijaviti korisnika te obrisati poruku

d) Prestati koristiti e-poštu

3.) Trebam li proslijediti fotografiju kada me netko zatraži?

 a) Naravno, upoznali smo se preko interneta i ta osoba je draga

b) Naravno, osoba mi je rekla da se ne moram brinuti

c) Ne. Nikada nije sigurno poslati svoju fotografiju osobi koju poznaš samo preko interneta

d) Ne. Možda me osoba ipak poznaje iz škole

4.) Pronašao si od prijatelja ili prijateljice lozinku od Facebook-a:

 a) Upozorit ćeš da odmah zamijene svoju lozinku

b) Proslijedit ćeš ostalim prijateljima da se pohvališ kao „možeš provaliti profil na fejsu“

c) Pogledat ću profil i lažno se predstaviti ostalim prijateljima

d) Izmijenit ću lozinku te koristiti profil i lažno se predstavljati

5.) Nakon što smo upoznali nekoga u sobi za razgovore (chat room), zatražio je broj telefona. Što učiniti?

 a) Poslati broj, ipak sam osobu upoznao prije pola sata

b) Nikada ne slati svoje osobne podatke pa tako ni broj telefona

 c) Poslati broj telefona od prijatelj-a/ice

d) Poslati izmišljeni broj telefona

6.) Svoje lozinke trebali biste:

 a) Podijeliti sa svojim prijateljima tako da u slučaju zaboravljanja ipak netko zna

b) Nikada ne dijeliti svoje lozinke, osim s roditeljima

 c) Podijeliti sa svakom osobom koja zatraži, ipak ništa ne skrivam

d) Upisati na papirić te ga zalijepiti pokraj računala

7.) Pitati lozinku prijatelja iz razreda od društvene mreže je:

 a) Potpuno u redu, ipak idemo zajedno u razred i poznajemo se

b) Korisno, ako slučajno zaboravi, ja sam je zapamtio

c) Korisno, može se dopisivati i koristiti mojim imenom

d) Nedopustivo, lozinku mogu pokazati samo roditeljima ili starijoj osobi kojoj vjerujemo

8.) Što su to osobni podatci?

 a) Ima i prezime te adresa stanovanja

b) Koliko stanovnika ima mjesto u kojem stanuješ

c) Koliko učenika ide u tvoj razred

d) Broj cipela koji nosiš te boja kose

9.) Što je Cyberbullying?

 a) Virtualno zlostavljanje, odnosno zlostavljanje preko interneta

b) Preuzimanje sadržaja s interneta na računalo

c) Slanje sadržaja s računala na internet

d) Oblik virusa kojim možemo zaraziti naše računalo

10.) Što ne spada u Cyberbullying? Izbaci uljeza!

 a) Slanje uznemiravajućih poruka

b) Krađa lozinke

c) Objavljivanje privatnih podataka ili neistiniti sadržaj o drugoj osobi

d) Poslati zahtjev za prijateljstvo osobi koju ne poznaješ

11.) Prilikom objavljivanja na društvenim mrežama trebamo pripaziti na sljedeće:

 a) Uvjeriti se da je sadržaj prikladan i da ne vrijeđa nikoga

b) Objaviti samo ono što će imati više od 100 „lajkova“

c) Provjeriti je li uključena lokacija objave sadržaja

d) Da objavimo sadržaj na zid minimalno 8 prijatelja

12.) Današnja najčešća aktivnost korisnika interneta je:

 a) Kupovina putem interneta

 b) Igranje računalnih igrica

c) Slanje elektroničke pošte

d) Korištenje društvenih mreža

13.) U postavkama privatnosti društvenih mreža možemo:

 a) Urediti listu prijatelja

b) Izmijeniti izgled prozora društvene mreže

c) Izmijeniti postavke tko može vidjeti moje objave i podatke o meni

d) Urediti prozor za razgovore

14.) Kada primite poruku u kojoj vam se nudi ili se od vas traži nešto neočekivano, trebamo provjeriti radi li se o:

 a) Pokušaju prijevare

b) Dobroj osobi koja sve dijeli besplatno

c) Nekakvoj akciji pa me pozivaju da se uključim

d) O nagradnoj igri

15.) Kako bismo kontrolirali sadržaj koji je vidljiv na fejsu, potrebno je:

 a) Stalno ispitivati prijatelje što oni vide

b) Pisati poruke nepoznatim ljudima na fejsu i pitati ih što vide na našem zidu

c) Ne može se kontrolirati sadržaj koji je vidljiv na fejsu

d) Pravilno podesiti naše postavke privatnosti

16.) Informacije o kontaktu, prebivalištu, mjestu rođenja i informacijama o zaposlenju te školovanju, preporučljivo je staviti da vide:

 a) Svi koji to žele

b) Samo prijatelji (ili barem samo prijatelji od prijatelja)

c) Svi koji obećaju da nikome neće reći ni riječi o tome

d) Svi koji imaju barem dva profila na fejsu

17.) Ukoliko ne želimo da neka slika bude označena našim imenom tada ćemo:

 a) Isprintat sliku i pokidat je

b) Upotrijebiti gumb „Prijavi/Ukloni oznaku“

c) Reći svima da ne želimo da naše slike imaju oznake i nadat se da će se odluka poštovati

d) Ne može se kontrolirati takvo što

18.) Za zaštitu na fejsu najvažnije je:

 a) Ne koristiti fejs

b) Svađati se sa korisnicima fejsa o svojim pravima na privatnost

c) Zamutiti sve slike koje stavljamo na fejs

 d) Dobro proučiti postavke privatnosti i ne dijeliti svoje osobne podatke javno

19.) Ako posjećujem web stranicu na kojoj me traže unos imena i prezimena kako bi dobio nagradu, tada ću:

 a) Odmah unijeti podatke bez razmišljanja

b) Posavjetovati se s roditeljima te onda razmisliti

 c) Unijet ću ime i prezime prijatelja

d) Unijet ću ime i prezime roditelja

20.) Kod kuće imaš pravila korištenja interneta, no kad si kod prijatelja:

 a) Ta pravila ne vrijede, nismo na istom internetu

b) Roditelji me ne vide, mogu raditi što želim

 c) I dalje ću poštivati pravila roditelja

 d) Ako prijatelj kaže da je u redu, radit ćemo što želimo

21.) Na internetu si i tvoj Internet pružatelj usluga te traži tvoju lozinku kako bi mogao nešto popraviti. Hoćeš li ju dati?

 a) Da. Pa trebaju nešto popraviti

b) Ne. Nitko me ne smije tražiti lozinku osim roditelja

22.) Upoznao si nekoga na internetu ili društvenoj mreži, ali ga ne poznaješ uživo, no on ili ona živi blizu tebe. Hoćeš li se naći s njim ili njom?

 a) Da. Ne može mi se ništa loše dogoditi

b) Ne. Prvo ću pitati roditelje je li to u redu

23.) Kada stvaraš novu adresu pošte, trebaš:

 a) Koristiti ime, prezime i godinu rođenja

b) Koristiti ime koje ne otkriva tvoj stvarni identitet

c) Koristiti ime roditelja

d) Koristiti ime sestre ili brata

24.) Najbolja lozinka se sastoji:

 a) Samo od slova

b) Od slova i brojki

 c) Od brojki, velikih i malih slova

d) Od brojki, velikih i malih slova te posebnih znakova (/&%$#“!)